Ir-Regolament tal-Kummissjoni (KE) Nru 528/1999
ta' l-10 ta' Marzu 1999
li jistabbilixxi miżuri sabiex titjieb il-kwalità tal-produzzjoni taż-żejt taż-żebbuġa
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill Nru 136/66/KEE tat-22 ta' Settembru 1966 dwar kif tiġi stabbilità organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolament (KEE) Nru 1638/98 [2], u b'mod partikolari l-Artikolu 11(5) tiegħu,
Billi skond l-Artikolu 5 tar-Regolament Nru 136/66/KEE 1,4 % ta' l-għajnuna għall-produzzjoni għall-kabbara huma assenjati sabiex jiffinanzjaw miżuri reġjonali fl-Istati Membri sabiex jittejbu l-kwalità tal-produzzjoni taż-żejt taż-żebbuġa u l-impatt tagħha fuq l-ambjent; billi dawn il-miżuri għandhom ikunu speċifikati kif ukoll il-kompiti li jistgħu jiġu fdati lill-organizzazzjoniet produtturi;
Billi, bis-aħħa ta' l-oriġini tal-finanzjament tagħhom, il-miżuri li jridu jittieħdu għandhom jinvolvu b'mod dirett lill-kabbara taż-żebbuġ jew lill-fabbriki taż-żejt; billi l-għan ta' dawn il-miżuri huwa li jiġi prodott żejt taż-żebbuġa verġni ta' kwalità b'kondizzjonijiet li jippriservaw jew itejbu l-ambjent; billi, b'riżultat ta' dan, dawn il-miżuri jridu jgħinu illi l-fabbriki jiġu forniti b'żebbuġ ta' karatteristiċi ppreġjati u jtejbu l-kondizzjonijiet li bihom iż-żjut verġni jiġu estratti u maħżuna;
Billi l-manjiera li fiha jopera s-settur tiddetta illi l-miżuri tat-titjib tal-kwalità għandhom jiġu implimntati fuq perjodi taż-żmien ta' 12-il xahar li jibdew fl-1 ta' Mejju ta' kull sena; billi l-miżuri għal kull perjodu taż-żmien jridu jiġu inklużi fil-programmi nazzjonali; billi l-Istati membri jridu jfasslu u jwettqu l-programmi nazzjonali tagħhom;
Billi n-nefqa f'kull perjodu taż-żmien trid tkun imsejsa fuq it-tnaqqis mill-għajnuna għall-produzzjoni għas-sena tas-suq ta' qabel dik li fiha jibda l-programm; billi l-produzzjoni hija stmata mill-Kummissjoni skond l-Artikolu 17a(1) tar-Regolament tal-Kunsill (KEE) Nru 2261/84 tas-17 ta' Lulju 1974 li jistabbilixxi r-regoli ġenerali għall-konċessjoni ta' l-għajnuna għall-produzzjoni taż-żejt taż-żebbuġa u lill-organizzazzjonijiet produtturi taż-żejt taż-żebbuġa [3] kif l-aħħar emendat bir-Regolament (KE) 1639/98 [4];
Billi l-miżuri provvduti f'dan ir-Regolament huma skond l-opinjoni tal-Kumitat tal-Ġestjoni taż-Żjut u x-Xaħmijiet,
ADOTTAT DAN IR-REGOLAMENT:
Artikolu 1
1. Dan ir-Regolament jispeċifika l-miżuri lijridu jiġu midħula għalihom u l-proċeduri li jridu jiġu segwiti sabiex tittejjeb il-kwalità tal-produzzjoni taż-żejt taż-żebbuġa fil-livell reġjonali u l-impatt tagħha fuq l-ambjent.
2. Il-miżuri għandhom x'jaqsmu maċ-ċikli tal-produzzjoni ta' kull 12-il xahar li jibdew fl-1 ta' Mejju ta' kull sena u jinvolvu:
(a) l-azzjoni kontra d-dubbiena taż-żebbuġ u possibbilment kontra organiżmi oħra ta' ħsara, inklużi l-arranġamenti tal-kontroll, it-twissija u l-valutazzjoni;
(b) it-titjib fil-kondizzjonijiet li bihom jitkabbru u jiġu kkurati s-siġar taż-żebbuġ, jinġabar iż-żebbuġ tal-ħsada, jinħażen u jiġi pproċessat u jinħażnu ż-żjut li jirriżultaw minn dan;
(ċ) l-assistenza teknika lill-kabbara u lill-fabbriki sabiex tgħin li jittejbu l-ambjent, il-kwalità taż-żebbuġ prodott u l-qlib tiegħu f'żejt;
(d) it-titjib fid-disponiment mill-fdalijiet tat-tagħsir sabiex l-ambjent ma jiġrilux ħsara;
(e) it-taħriġ, il-provvediment tat-tagħrif u l-wiri għall-bdiewa u għall-fabbriki tal-kwalità taż-żejt u l-impatt fuq l-ambjent tal-katina tal-produzzjoni taż-żejt;
(f) il-ħolqien u t-tħaddim, fil-livelli reġjonali, provinċjali jew ta' l-organizzazzjonijiet produtturi, tal-laboratorji ta' l-analiżi taż-żjut verġni;
(g) il-kollaborazzjoni ma' l-aġenziji ta' speċjalizzazzjoni fil-programmi tar-tiċerka sabiex tittejjeb il-kwalità taż-żejt verġni u fl-istess ħin jiġi megħjun it-titjib ta' l-ambjent.
3. L-azzjoni skond il-punti (a) u (b) tal-paragrafu 2 għandha tagħmel enfasi speċjali fuq il-metodi integrati tal-kontroll bijoloġiku.
L-insettiċidi kontra d-dubbiena taż-żebbuġ iridu jintużaw f'għaqda mal-lixka tal-proteini. Madankollu f'ċirkostanzi speċjali l-użu ta' l-insettiċidi mingħajr il-lixka tal-proteina jista' jiġi awtorizzat taħt id-direzzjoni ta' l-aġenzija responsabbli li tippreskrivi t-trattamenti. L-insettiċidi u l-mod tagħhom ta' l-applikazzjoni jridu jkunu hekk illi l-ebda fdal taż-żebbuġ miż-żoni fil-kwistjoni jew taż-żejt prodott fihom ma jrid jaqbeż id-dożi massimi awtorizzati bil-leġislazzjoni Komunitarja.
Artikolu 2
1. L-Istati Membri għandhom jistabbilixxu sal-31 ta' Marzu ta' kull sena programm ta' azzjoni għaċ-ċiklu tal-produzzjoni li jkun imiss.
Il-programm għandu jinkudu:
(a) deskrizzjoni ddettaljata tal-miżuri previsti, bit-tul taż-żmien u l-ispiża tagħhom;
(b) lista tal-prodotti u l-materjali meħtieġa, bl-ispiża skond l-unità;
(ċ) lista taċ-ċentri, l-aġenziji jew l-organizzazzjonijiet produtturi responsabbli mit-twettiq tal- miżuri.
Il-kuntratti u l-ftehimijiet maċ-ċentri, l-aġenziji jew l-organizzazzjonijiet produtturi mogħtija l-poter li jwettqu l-miżuri, u d-dispożizzjonijiet amministrattivi magħmula mill-Isati Membri rigward dawn il-korp, għandhom jiġu konklużi jew adottati hekk illi jidħlu f'effett fil-bidu taċ-ċiklu interessat tal-produzzjoni. Dawn il-kuntratti u ftehimijiet jistgħu jkunu multi-annwali fit-tul taż-żmien bla ħsara għall-aġġustamenti li joħorġu mill-programmi suċċessivi. Għandhom jiġu mfassla bl-użu tat-terminoloġija standard tal-kuntratti magħmula disponibbli mill-Kummisjoni.
Il-programm għandu jiġi approvat u mwettaq fuq ir-responsabbilta ta' l-Istat Membru.
2. Qabel l-1 ta' Mejju ta' kull sena l-Istati membri produtturi għandhom jinnotifikaw lill-Kummissjoni bil-miżuri ppjanati għaċ-ċiklu tal-produzzjoni li jkun imiss, elenkat skond il-kategorija kif indikat fl-Artikolu 1(2), u n-nefqa stmata fuqhom.
Artikolu 3
1. In-nefqa fuq il-miżuri speċifikati f'dan ir-Regolament għandha tiġi ffinanzjata mill-għajnuna mnaqqsa għall-produzzjoni magħmula skond l-Artikolu 5 tar-Regolament Nru 136/66/KEE.
2. Il-Kummissjoni għandha tistabbilixxi skond il-proċedura stabblità fl-Artikolu 38 tar-Regolament Nru 136/66/KEE, għal kull ċiklu tal-produzzjoni riferit fl-Artikolu 1(2) u għal kull Stat Membru produttur, l-ogħla livelli ta' finanzjament għall-miżuri eliġibbli sabiex jiġu rrimborżati mit-Taqsima Garanziji tal-FAEGG.
L-ogħla livelli għandhom jiġu stabbiliti fuq il-bażi tat-tnaqqis ta' l-għajnuna għall-produzzjoni, stmata skond l-Artikolu 17°(1) tar-Regolament (KEE) Nru 2261/84 għas-sena tas-suq li tispiċċa fis-sena ta' qabel dik li fiha jibda ċ-ċiklu tal-produzzjoni.
3. Jekk ir-riżorsi riferiti fil-paragrafu 1 ma jkunux biżżejjed sabiex ikopru n-nefqa fuq uħud mill-miżuri inklużi fil-programm għal ċiklu tal-produzzjoni, l-Istat Membru għandu jagmel kontribuzzjoni finanzjarja addizzjonali egwali l-iktar għal 50 % tal-finanzjament Komunutarju għal kull waħda mill-miżuri fil-kwistjoni. Din il-kontribuzzjoni ma tridx tiġi ffinanzjata minn tnaqqis ta' l-għajnuna għall-produzzjoni.
Artikolu 4
1. In-nefqa skond il-programm adottat mill-Istat Membru għandha tkun eliġibbli biss skond dan ir-Regolament jekk il-miżuri fil-kwistjoni ma jkunu koperti bl-ebda finanzjament ieħor Komunitarju.
Għandu jkun eliġibbli biss massimu ta' 75 % fil-każ tan-nefqa fuq:
- it-twettiq tat-trattamenti meħtieġa għall-għanijiet ta' l-azzjoni kif riferit fl-Artikolu 1(2)(a),
- il-ħlas lill-personal tal-laboratorji riferiti fl-Artikolu 1(2)(f).
2. L-ispejjeż ġenerali tal-kuntratturi, inklużi dawk lil kull subkuntrattur, għandhom ikunu limitati għal 2 % tat-total tan-nefqa eliġibbli.
Artikolu 5
1. Il-ħlasijiet f'konnessjoni ma':
- il-kuntratti u l-ftehimijiet konklużi jew adottati minn Stat Membru maċ-ċentri, l-aġenziji jew l-organizzazjonijiet produtturi responsabbli mit-twettiq tal-miżuri,
- id-dispożizzjonijiet amministrattivi ta' l-Istat Membru f'konnessjoni ma' dawn iċ-ċentri, aġenziji jew organizzazzjonijiet,
għandhom isiru mal-preżentazzjoni tad-dokumenti ta' appoġġ għan-nefqa u wara verifika mill-awtoritajiet kompetenti ta' dawn id-dokumenti u t-twettiq ta' l-obbligi speċifikati.
Il-korp kompetenti għandu jagħmel il-ħlasijiet riferiti hawn fuq fi żmien 60 jum kalendarju mill-irċevuta ta' l-applikazzjoni. Madankollu, din it-temma taż-żmien tista' tiġi sospiża f'kull ħin fil-perjodu taż-żmien ta' 60 jum wara li l-ewwel tiġi rreġistrata l-applikazjoni għall-ħlas, billi l-kuntrattur kreditur jiġi mgħarraf illi l-applikazzjoni tiegħu ma tistax tiġi aċċettata, jew minħabba illi s-somma ma tistax titħallas, jew minħabba illi l-applikazzjoni ma tkunx appoġġjata mix-xhieda meħtiega għall-applikazzjonijiet addizzjonali kollha, jew jekk il-korp kompetenti jqis meħtieġ li jkollu iktar tagħrif jew għalbiex jagħmel il-kontrolli. It-temma taż-żmien għandha terġa' tibda għaddejja mid-data li jiġi rċevut it-tagħrif mitlub - li jrid jintbagħat fi żmien 30 jum kalendarju. Għajr fil-każi ta' forza maġġuri, kull dewmien fil-ħlas tal-pagamenti ta' hawn fuq għandu jwassal għal tnaqqis fir-rifużjoni lill-Istat Membru, skond ir-regoli stabbiliti fl-Artikolu 4 tar-Regolament tal-Kummissjoni (KE) Nru 296/96 [5].
2. Il-kuntratti jew il-ftehimijiet ma jistgħux jiġu konklużi sakemm tkun ġiet iddepożitata garanzija egwali għal 15 % ta' l-ammont massimu tal-finanzjament Komunitarju, sabiex tiggarantixxi t-twettiq tax-xogħol tagħhom kif jixraq. Il-garanzija għandha tiġi ddepożitata skond it-Titolu III tar-Regolament (KEE) Nru 2220/85 [6].
Madankollu, jekk il-kuntrattur huwa korp pubbliku jew korp kważi-pubbliku, tista' tiġi aċċettata mill-korp kompetenti garanzija bil-miktub mill-awtorità tiegħu tas-sorveljanza li tkopri ammont egwli għall-perċentwal riferit fis-subparagrafu ta' qabel, sakemm din l-awtorità tas-sorveljanza tindaħal li tivverifika illi:
- l-obbligi midħula għalihom ikunu ġew imwettqa kif xieraq, u
- is-somom irċevuti jkunu ġew użati kif xieraq sabiex jitwettqu l-obbligi midħula għalihom.
Prova tad-depożitu tal-garanzija trid tasal lill-awtorità kompetenti qabel jiskadi l-limitu taż-żmien riferit fit-tieni subparagrafu tal-paragrafu 1.
3. Il-ħtieġa ewliena fit-tifsira ta' l-Artikolu 20 tar-Regolament (KEE) Nru 2220/85 għandha tkun l-implimentazzjoni tal-miżuri koperti bil-kuntratt.
4. Fil-każ tal-kuntratti jew il-ftehimijiet multi-annwali, il-garanzija għandha tiġi kkalkolata fuq il-bażi tal-valur ta' kull waħda mill-partijiet annwali tagħhom.
5. Ir-rilaxx tal-garanzija għandu jkun bil-kondizzjoni tal-verifika mill-Istat Membru tat-twettiq fil-limiti taż-żmien indikati tal-miżuri speċifikati fil-kuntratt jew fil-ftehim, jew matul il-perjodu annwali taż-żmien li japplika.
6. Iċ-ċentri, l-aġenziji u l-organizzazzjonijiet produtturi kollha mogħtija l-poter li jwettqu l-miżuri għandhom jissottomettu lill-Istat Membru fi żmien xahrejn tad-data finali stabbilità għat-twettiq rapport iddettaljat dwar lużu tal-fondi Komunitarji assenjati u r-riżultat tal-miżuri fil-kwistjoni. Jekk ir-rapport jiġi ppreżentat wara l-limitu taż-żmien ta' xahrejn għandhom jinżammu 3 % tal-kontribuzzjoni Komunitarja għall-miżuri fil-kwistjoni kull xahar jew parti minnhom skond kemm ikun tard ir-rapport.
Artikolu 6
1. Fi żmien 30 jum kalendarju mill-firma tal-kuntratt, il-kuntrattur jista' jissottometti applikazzjoni lill-awtorità kompetenti għal ħlas bil-quddiem, akkumpanjata bil-garanzija riferita fil-paragrafu 3 hawn taħt. Ma tista' tintgħamel l-ebda applikazzjoni għal ħlas bil-quddiem wara l-limitu tat-30 jum.
Il-ħlasijiet bil-quddiem jistgħu jkopru l-iktar sa 30 % ta' l-ammont tal-finanzjament Komunitarju.
2. L-Istat Membru jrid iħallas il-ħlas bil-quddiem fi żmien 30 jum kalendarju mis-sottomissjoni ta' l-applikazzjoni għal ħlas bil-quddiem. Għandu japplika l-Artikolu 4 tar-Regolament tal-Kummissjoni (KE) Nru 296/96(6) meta l-ħlas isir tard.
3. Il-ħlas bil-quddiem għandu jitħallas bla ħsara għad-depożitu mill-kuntrattur ta' garanzija egwali għal 110 % tal-ħlas bil-quddiem, favur il-korp kompetenti, skond it-Titolu III tar-Regolament (KEE) Nru 2220/85.
Madankollu, jekk il-kuntrattur huwa korp pubbliku jew korp kważi-pubbliku, tista' tiġi aċċettata mill-korp kompetenti garanzija bil-miktub mill-awtorità tiegħu tas-sorveljanza li tkopri ammont egwali għall-perċentwal riferit fis-subparagrafu ta' qabel, sakemm din l-awtorità tas-sorveljanza tindaħal li tħallas l-ammont kopert bil-garanzija jekk ma jkunx ġie stabbilit intitolment għall-ammont imħallas bil-quddiem.
4. Ir-rilaxx tal-garanziji għandu jkun bil-kondizzjoni ta':
- it-trasmissjoni lill-Istat Membru tad-dokumenti ta' appoġġ rigward in-nefqa effettwata,
- il-verifika tad-dokumenti u jiġi stabbilit illi ġew sodisfatti l-obbligi speċifikati.
Artikolu 7
Jekk tiġi ssekwestrata garanzija kif riferit fl-Artikoli 5 jew 6 jew isir tnaqqis kif riferit fl-Artikolu 5(6), l-ammont fil-kwistjoni għandu jiġi mnaqqas min-nefqa tat-Taqsima Garanziji tal-FAEGG.
Artikolu 8
1. L-Istati Membri għadhom japplikaw sistema ta' kontrolli sabiex jiżguraw illi jiġu mwettqa b'mod korrett il-miżuri inklużi fil-programmi li għalihom jiġi konċss finanzjament. Dan għandu jinvolvi:
- kontrolli amministrttivi u tal-kontabbiltà fuq l-ispjjeż miġrura,
- kontrolli, b'mod partikolari fuq il-post, dwar il-verifika għall-konformità tat-twettiq tal-miżuri mad-dispożizzjonijiet tal-kuntratt jew tal-ftehim jew mad-dispożizzjonijiet amministrattivi.
2. L-Istati Membri għandhom jgħarrfu lill-Kummissjoni bis-sistema tagħhom ippjanata tal-kontrolli meta jittrasmettu t-tagħrif riferit fl-Artikolu 2(2).
Il-Kummissjoni tista' titlob lill-Istati Membri li jagħmlu kull bidla fis-sistema tal-kontrolli li tqis meħtieġa.
3. Għandu jiġi trasmess rapport qasir dwar it-twettiq tal-programm u tal-kontroli mill-Istati Membri lill-Kummissjoni sa l-1 ta' Ottubru ta' wara kull ċiklu tal-produzzjoni.
Dan għandu jagħti fil-qosor il-miżuri ppjanati u mwettqa, skond il-katgorija kif riferit fl-Artikolu 2(2), u jiddikjara għal kull miżura l-ispejjeż allokati u l-kontrolli magħmula u jistma r-riżultati miksuba, l-impatt fuq l-ambjent u d-diffikultajiet li jkunu ltaqgħu magħhom.
Artikolu 9
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel,fil-10 ta' Marzu 1999.